Waray-Waray News: Comelec gindiwara an "No-El" scenario ha Maguindanao
Manila (PNA) (8 December) -- Iginpahayag han Commission on Elections (Comelec) nga an magiging grabe nga hitabo ha Maguindanao in failure of elections dire waray election.
Segun kan Comelec Chairman Jose Melo kun mahadlok daw pagbotos an mga tawo ngan maging masamok, amo ini an possible hitabo.
Ngani kun mahitabo man an failure of election, an Comelec in mag ootro pag iskedyul han election ha tidaraon nga panahon pinaagi hin resolution.
Dugang pa ni Melo an Presidential Proclamation 1959, nga nagdeklarar han martial law ha Maguindanao, in diri bout ipasabot nga diri na madadayon an nakatalaan nga pinili-ay ha probinsya.
Diri daw hira matugot nga diri madayon an elections, Kun di daw madayon waray na daw demokrasya.
Igin pipirit han mga Arroyo critics nga an martial law ha Maguindanao in possible magdurot hin no election scenario han Mayo 2010.
Ginpagawas ni Pres Arroyo an proclamation nga iginpapailarum an Maguindanao ha martial law aber mas masayon an pag arestar hin mga miembros han Ampatuan family.
Gintatahapan an mga Ampatuans nga nahidadabi han kamatay hin 57 ka tawo han naglabay nga Nov. 23, yana nga tuig.
Samtang ginsabi gihapon ni Melo nga angay daw i turn over han army ha commission an mga ballot boxes ug iba pa nga election paraphernalia nga nakuha ha mga puy-anan han mga Ampatuan.
Karuyag daw niya hisabtan an mga sulod hadton nga gin aalegar nga ballot boxes. (PNA trans PIA) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn